CELEX: 62018CN0354
Language: ro
Date: 2018-05-30 00:00:00
Title: Cauza C-354/18: Cerere de decizie preliminară introdusă de Tribunalul Bacău (România) la data de 30 mai 2018 – Radu Lucian Rusu, Oana Maria Rusu / SC Blue Air – Airline Management Solutions Srl

201808030412050342018/C 294/273542018CJC29420180820RO01ROINFO_JUDICIAL20180530202121Cauza C-354/18: Cerere de decizie preliminară introdusă de Tribunalul Bacău (România) la data de 30 mai 2018 – Radu Lucian Rusu, Oana Maria Rusu / SC Blue Air – Airline Management Solutions Srl
 ---documentbreak--- C2942018RO2010120180530RO0027201212Cerere de decizie preliminară introdusă de Tribunalul Bacău (România) la data de 30 mai 2018 – Radu Lucian Rusu, Oana Maria Rusu / SC Blue Air – Airline Management Solutions Srl
   (Cauza C-354/18)2018/C 294/27Limba de procedură: română
      Instanţa de trimitere
   
   Tribunalul Bacău
   
      Părţile din acţiunea principală
   
   
      Reclamanţi: Radu Lucian Rusu, Oana Maria Rusu
   
      Pârâtă: SC Blue Air – Airline Management Solutions Srl
   
      Întrebările preliminare
   
   
            1)
         
         
            Dacă suma de 400 euro prevăzută de articolul 7 alineatul (1) litera (b) din Regulamentul 261/2004 (
                  1
               ) urmăreşte compensarea în principal a daunelor materiale, urmând ca cele morale să fie analizate din perspectiva articolului 12 sau prin articolul 7 alineatul (1) litera b) se acoperă în principal daunele morale, cele materiale fiind supuse dispoziţiilor articolului 12?
         
      
            2)
         
         
            Dacă suma reprezentând salariu nerealizat, ce depăşeşte suma de 400 euro stabilită de articolul 7 alineatul (1) litera (b), se circumscrie noţiunii de compensaţie suplimentară prevăzută de articolul 12?
         
      
            3)
         
         
            Potrivit articolului 12 teza a doua, „Compensaţia acordată în conformitate cu prezentul regulament poate fi scăzută din această compensaţie”. Acest articol din Regulament trebuie interpretat în sensul că lasă la latitudinea instanţei naţionale scăderea sumei acordate în temeiul articolului 7 alineatul (1) litera (b) din compensaţia suplimentară sau că această scădere este obligatorie?
         
      
            4)
         
         
            În cazul în care scăderea sumei nu este obligatorie care sunt elementele pe baza cărora instanţa naţională decide dacă să scadă suma prevăzută de articolului 7 alineatul (1) litera (b) din compensaţia suplimentară?
         
      
            5)
         
         
            Dacă prejudiciul cauzat ca urmare a neplăţii salariului ca urmare a imposibilităţii prezentării angajatului la muncă în urma sosirii cu întârziere la destinaţie, ca urmare a redirecţionării, trebuie analizat din perspectiva îndeplinirii obligaţiilor prevăzute de articolul 8 sau al articolului 12 raportat la articolul 4?
         
      
            6)
         
         
            Dacă îndeplinirea obligaţiei operatorului aerian de a acorda asistenţă în baza articolului 4 alineatul (3) și a articolului 8 din Regulamentul nr. 261/2004 implică prezentarea către pasager de informaţii complete cu privire la toate opţiunile acestuia astfel cum sunt prevăzute de articolul 8 alineatul (1) literele (a), (b) și (c) din Regulament?
         
      
            7)
         
         
            În condiţiile articolului 8 din Regulamentul 261/2004, cui revine sarcina de a proba că redirecţionarea s-a făcut cât mai repede posibil?
         
      
            8)
         
         
            Impune Regulamentul obligaţii pasagerilor de a efectua căutări pentru identificarea altor curse către destinaţie şi de a-i solicita companiei găsirea de locuri în cadrul acestor curse, sau compania aeriană este obligată din oficiu să caute cea mai avantajoasă opţiune pentru pasager de a-l transporta pe acesta la destinaţie?
         
      
            9)
         
         
            Prezintă relevanţă în determinarea daunelor suferite de către pasageri, faptul că aceştia au fost de acord cu propunerea companiei aeriene de a le oferi un zbor la data de 11.09.2016, deşi puteau presupune că nu vor fi plătiţi pentru perioada cât vor lipsi de la serviciu?
         
      (
         1
      )	Regulamentul (CE) Nr. 261/2004 al Parlamentului European şi al Consiliului din 11 februarie 2004 de stabilire a unor norme comune în materie de compensare şi de asistență a pasagerilor în eventualitatea refuzului la îmbarcare şi anulării sau întârzierii prelungite a zborurilor şi de abrogare a Regulamentului (CEE) nr. 295/91 (JO 2004 L 46, p. 1, Ediţie specială 07/vol. 12, p. 218).